खजिन चिड़ैयाँ या खञ्जन चिड़ै (अङ्ग्रेजीः White Wagtail) मोटेसिलिडे परिवारक एक छोट पासरिन चिड़ै छी। ई प्रवासी चिड़ैसभ अप्पन आँखिक लेल समुचा भारतीय उपमहाद्विपमे लोकप्रिय अछि। ई चिड़ैसभ रुसक साइबेरिया क्षेत्रसँ भारत, नेपाल आ बङ्गलादेशमे वर्षा ऋतुमे आबि शरद ऋतुधरि रहैत अछि मुदा गर्मी मौसम आबिते ई चिड़ैसभ ठण्डा स्थानक खोजीमे एहि ठामसँ चलि जाइत अछि। खजिन चिड़ैयाँक रङ्ग चितकाबर होइत अछि आ आकार बगरा सनि होइत अछि।
 खजिन चिड़ैयाँ जमीन पर दौड़ि कऽ नहि चलैत अछि बल्कि फुदकि फुदकि कऽ चलैत अछि। ई चिड़ैसभ बैसल बैसल अप्पन नाङ्गरिकेँ हरदम उपर नीचा डोलबैत रहैत अछि। 